ทักษิณรับลูกอานันท์-หากฎหมายอื่นคุมใต้
กรุงเทพฯ- 5 พ.ค.48พ.ต.ท.ทักษิณ ชินวัตร นายกรัฐมนตรี กล่าวถึงกรณีที่นายอานันท์ปันยารชุน ประธานคณะกรรมการอิสระเพื่อความสมานฉันท์แห่งชาติ (กอส.) ลงพื้นที่ใน 3 จังหวัดชาย แดนภาคใต้ว่า นายอานันท์ ได้มาพบตนแล้ว จึงได้บอกไปว่าสิ่งที่คณะกรรมการอิสระเพื่อความสมานฉันท์แห่งชาติ ลงพื้นที่เพื่อรับทราบข้อเท็จจริง และมีเรื่องใดที่จะเสนอให้รัฐบาลทำ ก็ขอให้บอกได้ทันที รัฐบาลพร้อมจะทำเพื่อให้เกิดความสมานฉันท์ ส่วนกรณีที่นายอานันท์บอกเกี่ยวกับเหตุการณ์ชุมนุมที่ อำเภอตากใบ จังหวัดนราธิวาสว่า ผู้ชุมนุมบางคนเป็นคนในท้องถิ่นที่มาดูเหตุการณ์ แต่กลับถูกจับดำเนินคดี ซึ่งเป็นเรื่องที่ไม่ถูกต้องและขณะนี้เรื่องเข้าสู่กระบวนการยุติธรรมแล้ว จะต้องหาทางแก้ไข ซึ่งตนได้รับหลักการไว้ แต่เรื่องจะเป็นอย่างไรก็คงไปว่าตามกระบวนการยุติธรรม เพราะต้องเคารพการตัดสินใจของทุกฝ่าย จะต้องแยกคนที่มาดูเหตุการณ์ออกจากคนที่ยุยงส่งเสริมให้เกิดการชุมนุมที่จะต้องถูกดำเนินคดี แต่กรณีไทยมุง และเป็นคนในพื้นที่จริงๆ ที่ไม่รู้เรื่องด้วย ก็ต้องให้ความเป็นธรรม ซึ่งได้มอบหมายให้ พล.ต.อ.ชิดชัย วรรณสถิตย์ รองนายกรัฐมนตรีและรัฐมนตรีว่าการกระทรวงมหาดไทย ไปดูแล ส่วนกรณีที่คณะกรรมการสิทธิมนุษยชนเรียกร้องให้เร่งดำเนินคดีกับเจ้าหน้าที่ที่ประมาทเลินเล่อจนทำให้มีผู้เสียชีวิตระหว่างขนย้ายผู้ชุมนุมนั้น ขณะนี้กำลังดำเนินการอยู่ พ.ต.ท.ทักษิณ กล่าว พ.ต.ท.ทักษิณ กล่าวอีกว่า นายอานันท์ ยังได้พูดถึงเรื่องกฎอัยการศึก ซึ่งเมื่อฟังแล้วทำให้รู้สึกน่ากลัว และขอให้พิจารณานำกฎหมายอื่นมาใช้แทน อย่างไรก็ตามแม้ว่าจะประกาศใช้กฎอัยการศึก แต่ก็ไม่ได้ใช้อย่างเต็มรูปแบบ จึงเป็นไปได้ที่จะพิจารณาว่ามีกฎหมายอื่นที่นำมาใช้แทนกันได้หรือไม่ เพื่อให้การปฏิบัติงานของเจ้าหน้าที่ในการตรวจค้น และจับกุมโดยไม่มีหมายค้น หรือหมายจับ โดยเฉพาะในพื้นที่พิเศษที่มีความอ่อนไหวสามารถทำได้ ซึ่งได้มอบให้ฝ่ายกฎหมายไปพิจารณาแล้ว ส่วนเหตุร้ายรายวันก็ยังเกิดขึ้นโดย เมื่อเวลา 19.55 น.วันที่ 4 พฤษภาคม 2548 ขณะที่นายอับดุลเลาะห์ มะ อายุ 47 ปี อาชีพรับจ้างเลื่อยไม้ และนางแอนนา ศรีสุข อายุ 36 ปี ภรรยาพักอาศัยอยู่ในบ้านเลขที่ 47/5 บ้านต้นไม้สูง หมู่ที่ 2 ตำบลปะลุรู อำเภอสุไหงปาดี จังหวัดนราธิวาส มีคนร้ายเป็นชาย 3 คน สวมหมวกไหมพรม ขับรถจักรยายนต์มาจอดบริเวณหน้าบ้าน แล้วบุกเข้าไปในบ้านใช้ปืนอาก้า กราดยิงใส่จนทำให้ทั้งสองได้รับบาดเจ็บ ต่อมา เมื่อร.ต.ต.เนติวุฒิ ดีแก้ว ร้อยเวรสถานีตำรวจภูธรอำเภอสุไหงปาดี ได้รับแจ้งเหตุจึงรายงานผู้บังคับบัญชาแล้วนำกำลังเข้าตรวจสอบนายอับดุลเลาะห์ ถูกยิงเข้าหน้าอก หัวเข่าขวา ข้อเท้า และสะโพกของ อาการสาหัส ส่วนนางแอนนา ถูกยิงด้วยอาวุธปืนขนาดเดียวกันเข้าที่บริเวณแขนขวา จนกระดูกแตก จึงรีบนำตัวทั้ง 2 คนส่งโรงพยาบาลสุไหงโก-ลก จากการตรวจสอบในที่เกิดเหตุ พบปลอกกระสุนปืนอาก้าจำนวนมาก จึงเก็บไว้เป็นหลักฐาน ล่าสุดนายอับดุลเลาะห์เสียชีวิตแล้ว ส่วนสาเหตุอยู่ระหว่างการสอบสวน 
กรุงเทพฯ- 5 พ.ค.48 พ.ต.ท.ทักษิณ ชินวัตร นายกรัฐมนตรี กล่าวถึงกรณีที่นายอานันท์ ปันยารชุน ประธานคณะกรรมการอิสระเพื่อความสมานฉันท์แห่งชาติ (กอส.) ลงพื้นที่ใน 3 จังหวัดชาย แดนภาคใต้ว่า นายอานันท์